El lorem ipsum el ze un testo senjaposto doparà da gràfeghi, designer, programadori e tipògrafi par inpenir boseti e prove grèfeghe. El ze un testo sensa senso, formà da parołe in łengua łatina, ciapàe pseudocazualmente da un scrito de Cicerone del 45 v.C, a volte alteràe co l'inserimento de pasaji iròneghi. Ła caratarìstega prinsipałe ła ze che l'ofre na destribusion de łe łétare uniforme, aparindo cofà un normałe bloco de testo łezìbiłe. El testo el ze stà doparà par ła prima volta inte el 1500 da un anònemo tipògrafo par mostrar i só caràtari; da łora el ze deventà el stàndar de l'industria tipogràfega. No'l ze sopravisùo sol che a pì de sincue sècołi, ma anca al pasajo a ła videoinpazenasion, rivando fin a nialtri sostansialmente mìa alterà. El ze stà fato deventar popołare, inte i ani '60, co ła defuzion de i foji de caràtari trasferìbiłi "Letraset" e pì tardi da i pì defarenti programi de gràfega. In informàtega el ze doparà asà de frecuente cofà testo inpenidivo inte łe proe gràfeghe de pàzene web e cofà insenbre de dati mìa veri inte ła prova de funsionamento de i database. El dòparo de 'sto espediente, par inpenir spasi che sinò i sarìa vodi , el ze asà eficase grasie sora de tuto a l'alternansa de parołe łonghe e curte, pontejadura e paràgrafi. In 'sta manjera A vien simułà co sufisiente somejansa al vero l'inpato gràfego de un testo reałe, in modo particołar par cuanto che el revarda l'inpato estètego. El testo pì comun el ze 'sto cuà soto ma, sindo un insenbre pseudocazuałe de parołe, A ghin é defarenti varsion: El testo el vien da i paràgrafi 32-33 del łibro I de na òpara de Cicerone del 45 v.C.: el . A no ze mìa nota co presizion ła data che in cueła 'sto testo el ga ciapà ła forma stàndar de deso, ma ła proveniensa del testo ła ze stàa descoverta par cazo inte i ani '60 da Richard McClintock, un łatinista profesor meregan, che el jera drio sercar informasion sol tèrmene inte ła łetaradura cràsega.